cyanic-selkie/wikianc huggingface dataset:
På kanten av loven
Handling
Nome, Alaska i år 1900: Flapjack og Banty kommer til området for å undersøke en mulig gull-gruve. Saloon-eier Cherry Malotte er klar over omfattende korrupsjon som skjer i området, inkludert at Bennett og Clark er ute etter å stjele fra Flapjack og Banty. En ny kommisjonær, Alexander McNamara og dommer Stillman skal forsøke å opprettholde lov og orden, men er ofte korrupte selv. Så de ser som regel gjennom fingrene på hva skurker finner på.
Lovseiemann
På Island var han en embetsmann som virket på Alltinget. Lovsigemannen ble valgt for tre år, og hadde mye å si for rettsutviklingen i landet. To kjente lovseiemenn var Snorre Sturlasson og Torgny lagmann.
Erling Kristiansen (sjakkspiller)
Erling Kristiansen (født 17. desember 1936 i Vardø, død 27. september 2022 i Oslo ) var en norsk FIDE-mester i sjakk (FM).
Han var født i Vardø og flyttet senere til Vestfold hvor han gikk på gymnaset. Han ble medlem av Oslo Schakselskap (OSS) i 1957 og representerte Norge i tre sjakkolympiader, 1964, 1966 og 1972. . Han ble norgesmester i hurtigsjakk i 1972 og norgesmester på landsturneringen i sjakk på Røros samme år.
På kanten av loven
Handling
Cherrys tidligere kjæreste, Roy Glennister, kommer tilbake fra en reise i Europa. Han tiltrekkes av dommer Stillmans niese Helen Chester. Roy begynner å tilbringe mer tid sammen med McNamara, og ødelegger forholdet til sin tidligere mangeårige partner, Al Dextry. Roy innser etter hvert at han ble lurt, samtidig som McNamara og Stillman forbereder seg på å stjele minst 250 000 dollar. Helen er nå forelsket i Roy, og Roy ber om Dextrys tilgivelse og overtaler ham til å plyndre en bank for å ta tilbake formuen hans. Bronco Kid dreper US Marshal, men Roy får skylden. Han blir arrestert, og det oppstår et komplott for å drepe ham. Men Cherry kommer ham til unnsetning, og forsøker å få Roy ut av fengsel.
Ronny Brede Aase
Ronny Brede Aase (født 19. september 1986 i Førde) er en norsk journalist og programleder i radio og TV. Han var programleder for P3morgen på NRK P3 fra 2009 til 2019. Han har mottatt flere priser, blant annet «Årets radionavn» og «Årets programleder». Brede Aase har også vært programleder for Melodi Grand Prix i 2020 og 2021.
Bakgrunn
I 2020 ga han ut boka Lukk auga og tenk på taco på Gyldendal forlag.
Programlederjobber
I tillegg til P3morgen har Brede Aase ledet en rekke andre programmer på radio og fjernsyn. I 2014 var han programleder for VG-lista topp 20 på Rådhusplassen i Oslo sammen med Silje Nordnes. I 2015 og 2016 intervjuet duoen artistene bak scenen i pausene.
Brede Aase har også vært programleder for P3aksjonen på NRK P3 i årene 2009–2019 sammen med henholdsvis Aishath Afeef, Ken Wasenius-Nilsen, Silje Nordnes, Live Nelvik, Mathias Nylenna, Niklas Baarli, Vida Lill Gausemel Berge, Tuva Fellman, Tete Lidbom og Adelina Ibishi.
I 2021 meldte Brede Aase overgang fra NRK til TVNorge og ble programleder for Den store matfesten fra våren 2022.
Priser og utmerkelser
I 2009 ble han tildelt Kulturdepartementet sin nynorskpris for journalistar.
Brede Aase fikk sammen med Nelvik i 2011 prisen «Årets radionavn» og «Årets programledere» under Radiodager 2011. Under Radiodager 2014 vant han prisene «Årets morgenflate» og «Årets radioøyeblikk» som programleder i P3morgen. I tillegg vant Brede Aase og Nordnes «Årets programleder/programlederteam». I 2015 vant P3morgen «Årets morgenflate» og «Årets programleder/programlederteam». I 2019 fikk han Kringkastingsprisen fra Kringkastingsringen.
Deltakelser på fjernsyn
TV-programmer Aase har deltatt i er:
Helse
Aase ble født med blødninger på det høyre øyet. Som liten måtte han gjennom flere operasjoner for blødningene, men det hjalp ikke. I dag er han blind på det høyre øyet, og har grå stær på det venstre.
NM i friidrett 1994
Norgesmesterskapet i friidrett 1994 bestod av en rekke arrangementer som i løpet av kalenderåret 1994 kåret norgesmestere i friidrettsøvelsene.
Hovedmesterskapet ble arrangert på Jessheim Stadion på Jessheim 19. – 21. august. Arrangør var Ullensaker-Kisa. Kongepokalvinnere var høydehopperne Steinar Hoen og Hanne Haugland.
Følgende øvelser ble arrangert i tillegg til hovedmesterskapet:
Sjukamp
Kun 1 deltaker
Live in America (Transatlantic-album)
Live in America er det første konsertalbumet til progressiv rock-supergruppen Transatlantic, utgitt i mars 2001. Albumet dokumenterer bandets SMPT:e-turné i USA sommeren 2000. Innspillingen ble foretatt under bandets konsert i 930 Club i Washington D.C. 24. juni 2000. Konserten 21. juni 2000 i Theater of the Living Arts i Philadelphia i Pennsylvania ble også innspilt. Disse opptakene ble utgitt på VHS under samme tittel, men har et litt annerledes innhold.
Sporliste
All tekst og musikk av Neal Morse, Roine Stolt, Mike Portnoy og Pete Trewavas unntatt hvor annet er notert.
Arthur Abraham
Arthur Abraham (født Awetik Abrahamjan (armensk: Ավետիկ Աբրահամյան) 20. februar 1980 i Jerevan, Armenia) er en armensk-tysk bokser.
Saudi-Arabia under VM i friidrett 2017
Saudi-Arabia deltok under VM i friidrett 2017 (utendørs) fra 4. august til 13. august 2017 i London i Storbritannia.
Rogaland kunstsenter
Rogaland Kunstsenter er en selvstendig, kunstnerstyrt formidlings- og faginstitusjon for visuell kunst, som ligger i Stavanger. Kunstsenteret utvikler og gjennomfører kunstprosjekter i offentlige og private rom, driver fagutvikling, verner om den kunstneriske ytringsfriheten, og er et kompetansesenter for fylkets profesjonelle kunstnere. Rogaland Kunstsenter er medlem av det landsomfattende nettverket Kunstsentrene i Norge.
Historie
Rogaland Kunstsenter ble stiftet 31.12.1977, som et resultat av kunstneraksjonen av 1974. Kunstneraksjonen hadde som formål å bedre kunstnernes vilkår i Norge, og aksjonen førte til at det ble innført støtteordninger som fond, stipend og garantilønn for kunstnere. I tillegg til dette ble det også opprettet fem kunstsentre i landet, som skulle fungere som en motvekt til offentlige museer, kunstforeninger og private gallerier hvor kunstnerne selv hadde liten innflytelse. Kunstsentrene var en del av en treårs forsøksordning, som ble finansiert av Norsk Kulturråd. Forsøksordningen viste seg å være suksessfull.
Rogaland Kunstsenter var fra dens begynnelse organisert som en faginstitusjon med to eiere, som var Bildende Kunstneres Forening Rogaland (BKF-R) og Norske Kunsthåndverkere Vest-Norge, Rogaland (NKVN-R). I dag er kunstsenteret organisert som en selvstendig faginstitusjon, og med de to overnevnte som kunstsenterets medlemmer.
Rogaland Kunstsenter fikk i 1995 status som regional formidlingsinstitusjon med fylkeskommunen som hovedsamarbeider. Dette førte til at det ble gjort vedtektsendringer, og det ble etablert et representantskap som kunstsenterets høyeste beslutningsorgan. Det ble også gjort navneendring i 1995, fra kunstnersenter til Rogaland kunstsenter. Representantskapet fastsetter hovedretningslinjer for kunstsenterets virksomhet, og skal føre tilsyn med styret og forvaltningen av kunstsenteret.
Oppgaver
Arbeidsoppgavene til kunstsenteret har vært knyttet til kunstnerisk formidling. Rogaland Kunstsenter organiserer utstillinger i eget galleri, arbeider med kunstprosjekt, organiserer seminarer og debatter. I tillegg til dette er kunstsenteret rådgiver for kunst i offentlige rom (KORO). Gjennom KORO er kunstsenteret delegert et ansvar til å utnevne konsulenter og godkjenne kunstplaner gjennom organet Regionalt samarbeidsutvalg (RSU).
Organisasjon
Representantskapet består av 13 medlemmer, 4 medlemmer og 2 varamedlemmer som velges av Bildende Kunstneres Forening Rogaland (BKF-R), 4 medlemmer og 2 varamedlemmer som velges av Norske Kunsthåndverkere Vest-Norge, Rogaland (NKVN-R), 2 medlemmer og 2 varamedlemmer som oppnevnes av Rogaland fylkeskommune, 2 medlemmer og 2 varamedlemmer som oppnevnes av Stavanger kommune, 1 medlemmer og 1 varamedlemmer som velges av og blant fast ansatte i Rogaland Kunstsenter.
Denis Brodeur
Denis Joseph Germain Stanislaus Brodeur (født 12. oktober 1930, død 26. september i 2013) var en canadisk ishockeyspiller som deltok i de olympiske vinterleker 1956 i Cortina d'Ampezzo.
Brodeur vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant tre og tapte to kamper i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
Messina-konferansen
Messina-konferansen ble holdt i juni 1955 mellom de seks medlemsstatene i det europeiske kull- og stålfellesskap (EKSF). Konferansen åpnet for å utvide det økonomiske samarbeidet til å gjelde alle sektorer i samfunnet, ikke bare kull og stål. Dette førte videre til dannelsen av EEC og Euratom i 1957.
Initiativet til konferansen kom fra Benelux-landene. Konferansen ble avholdt fra 1. til 3. juni 1955 i byen Messina og delvis også i byen Taormina på Sicilia. Forsøket på et politisk europeisk samarbeid, ved etablering av et europeisk forsvarsfellesskap, hadde mislyktes i 1954. Med konferansen i 1955 ble arbeidet for europeisk integrasjon relansert, foreløpig på det økonomiske området.
Etter Messina-konferansen ble det nedsatt et utvalg for å utrede spørsmålet om økonomisk samarbeid, under ledelse av Paul-Henri Spaak. Dette arbeidet førte til Roma-traktaten og Euratom-traktaten. Det som ble kalt fellesmarkedet i Roma-traktaten, ble i Enhetsakten fra 1986, omdøpt til det indre marked. Dette trådte i kraft ved Maastricht-traktaten i 1993.
Bakgrunn og deltakere
Messina-konferansen var første gang utenriksministrene i EKSFs medlemsstater møttes etter det mislykkede forsøket på å etablere Det europeiske forsvarsfellesskap i 1954. Storbritannia var invitert, men kom ikke. Øverst på sakslisten sto valget av ny president for Den høye myndighet, etter Jean Monnet som hadde bedt om avløsning. Selv om Monnet ombestemte seg og likevel ønsket å stå i vervet, vedtok konferansen å oppnevne René Mayer som ny president. Belgieren Albert Coppé og tyskeren Franz Etzel ble foreslått som visepresidenter.
Konferansen skulle også dreie seg om europeisk samarbeid. Johan Willem Beyen hadde vært nederlandsk utenriksminister etter gjenoppbygningen etter andre verdenskrig. Han gikk inn for et politisk samarbeid i Europa, men anså at samarbeidet på det økonomiske plan måtte komme først. Hans plan for dette, den såkalte Beyen-planen, fremla han for EKSF i desember 1952. Da etableringen av Det europeiske forsvarsfellesskap mislyktes i 1954, gikk arbeidet for et europeisk samarbeid om politikken, inn i et dødvann. Beyens plan for et økonomisk samarbeid ble derfor igjen aktuell. Planens sentrale punkt var at det økonomiske samarbeidet måtte gjelde hele spekteret, ikke bare kull- og stålsektoren. Løsningen var derfor et felles marked for alle sektorer i likhet med avtalen om opprettelsen av Benelux fra 1944.
Den 4. april 1955 sendte Beyen et memorandum til den belgiske utenriksminister Paul-Henri Spaak og hans luxembourgske kollega Joseph Bech, der han gikk inn for å etablere en tollunion, konstruert for å kunne styre mot en økonomisk union. Etter Beyens oppfatning var økonomisk integrasjon på tvers av grensene, den beste måten å skape europeisk solidaritet og samhold. Han oppfordret Benelux-landene til å ta initiativ til dette. Den 18. mai 1955 tok disse tre landene, gjennom et felles memorandum, initiativet til en relansering av arbeidet med europeisk integrasjon.
Messina-konferansen ga Beyen mulighet til igjen å presentere sin plan. Han forklarte at politisk enhet ikke var mulig å oppnå uten et felles marked, med et visst felles ansvar for den økonomiske og sosiale politikken, samt en overnasjonal myndighet.
Konferansens leder var Luxembourgs regjeringssjef og utenriksminister Joseph Bech. I tillegg møtte utenriksministrene Gaetano Martino (Italia), Johan Willem Beyen (Nederland), Antoine Pinay (Frankrike), Paul-Henri Spaak (Belgia) og statssekretær i Tysklands utenriksdepartement, Walter Hallstein. Tyskland fikk egen utenriksminister først 6. juni 1955.
Resultat
Det ble under konferansen ikke truffet noen beslutning om videre integrasjon eller et felles marked. Særlig franske Antoine Pinay hadde sterke betenkeligheter med å akseptere et generelt fellesmarked. Det ble derfor bestemt at man ikke skulle foreslå regler for et slikt marked, bare be om undersøkelser om hva som ville være mulig.
Konferansen vedtok en resolusjon om at tiden var inne for å ta nye skritt for «å bygge Europa» (construction européenne):
Ordlyden «bygge Europa» ble valgt fremfor «europeisk integrasjon» (intégration européenne), som motstanderne av europeiske institusjoner ikke ønsket.
De seks landene ga uttrykk for at samarbeidet skulle konsentrere seg om samferdselssektoren (veier, jernbane, kanaler og luftfart), energisektoren (effektivisere og redusere prisen på kraft) samt utvikling av atomkraften til fredelige formål. Det europeiske felles marked, som skulle være fritt for toll og kvantitative restriksjoner, skulle oppnås gjennom flere steg.
I Norge vakte resolusjonen under Messina-konferansen ingen oppsikt. De skandinaviske landene, særlig Norge, hadde Storbritannia som sin politiske veileder, ikke landene på det europeiske kontinent. I Storbritannia så vel som i Skandinavia, og særlig i Norge, var skepsisen til overnasjonalitet i enhver form, meget sterk. Denne skepsis gjaldt særlig maktoverføring fra folkevalgte, nasjonale organer til internasjonale byråkrater.
Arbeidet videre mot Roma- og Euratom-traktatene
En «politisk personlighet» skulle lede det videre arbeidet i et regjeringsutvalg, og valget falt på Paul-Henri Spaak. Spaaks arbeid (Spaak-rapporten) ble behandlet i en regjeringskonferanse i kull- og stålunionen 26. juni 1956. Den førte videre til Romatraktaten og traktaten om Euratom.
Det fellesmarked («common market») som ble avtalt i Roma-traktaten, ble ved enhetsakten fra 1986 omdøpt til det indre marked, og trådte i kraft 1. januar 1993.
St. Dennis
Saint Dennis var en pikeskole i Edinburgh, Skottland.
Det første Møde
«Det første Møde» er en norsk sang.
St. Dennis
Den andre verdenskrig betydde at St. Dennis, som mange andre skoler, måtte evakueres fra Edinburgh. Fra studieåret 1939/40 holdt skolen til på Drumlanrig Castle i Dumfries, Skottland.
Det første Møde
Bakgrunn
I begynnelsen av 1870-tallet ble Grieg for alvor fengslet av Bjørnsons lyrikk og skrev melodier til fire dikt fra Fiskerjenten, opus 21. I «Det første Møde» skapte han ifølge Finn Benestad i Norsk biografisk leksikon én av sin tids vakreste kjærlighetssanger, et sidestykke til «Jeg elsker Dig».
St. Dennis
Først ble St. Denis og Cranley, og i 1998 ble denne nye skolen slått sammen med et annet uavhengig pikeskolen, St. Margarets. Som et resultat av sammenslåingen med Cranley, St. Hilary og St. Margarets, er det i dag tre foreninger som støtter tidligere elever: The The St. Denis og Cranley Association, St. Margarets Association og The Cranley Club. Det ble annonsert den 10. juni 2010 at skolen skulle stenges på slutten av studieåret, 29. juni 2011. Dette skyldes i stor gjeld som skolen hadde fått på grunn av lave elevtall og høyt antall ansatte.
Keith Woodall
Keith Eugene Woodall (født 8. april 1926, død 17. mai 1981) var en canadisk ishockeyspiller som deltok i de olympiske vinterleker 1956 i Cortina d'Ampezzo.
Woodall vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant tre og tapte to kamper i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
Černé jezero
Černé jezero (tysk: Schwarzer See, «Svartsjøen») i Böhmerwald er den største og dypeste naturlige innsjøen i Tsjekkia.
Denne trekantede innsjøen omgitt av granskog ligger omtrent seks kilometer nordvest for Železná Ruda under en 300 meter høy skråning på fjellet Jezerní hora (1 344 moh.). Den er av glasial opprinnelse, et produkt av den siste istiden (Würm-istiden). Vannet i innsjøen er oligotrofisk. Det finnes et naturlig utløp gjennom Černý potok, en kort bekk som er en sideelv til elven Úhlava. Det europeiske hovedvannskillet går over fjellet rett over innsjøen. Som en konsekvens tilhører Černé jezero nedbørfeltet til Elben, som løper ut i Nordsjøen, mens Čertovo jezero bare to kilometer unna renner ut i Donau og deretter Svartehavet.
Det eldste pumpekraftverket i Tsjekkia (bygget 1929–1930) ligger her; innsjøen fungerer som dets øvre reservoar.
Enduro
Enduro er en motorsykkel og snøskutersport der det kjøres på baner i tøft terreng. Navnet er den italienske og spanske oversettelse av det engelske ordet «endurance», som på norsk betyr utholdenhet. Rally Dakar er et typisk enduro-løp.
Norge
I Norge er utøverne av sporten organisert i Norges Motorsportforbund. Per 2021 er Pål Anders Ullevålseter norsk landslagstrener i enduro.
Palau under VM i friidrett 2017
Palau deltok under VM i friidrett 2017 (utendørs) fra 4. august til 13. august 2017 i London i Storbritannia.
Chaekgye av Baekje
Chaekgye av Baekje (født ?, død 298) var 9. konge i det koreanske kongedømmet Baekje. Han var eldste sønn av kong Goi.
Hans kone, Bogwa (보과, 寶菓), var datter av guvernøren i Daifang-kommanderiet. Ifølge både den koreanske Samguk Sagi og den kinesiske Wei Zhi angrep kong Goi Daifang-kommanderiet i 246 og drepte guvernør Gong Zun.
Ekteskapsalliansen bidro til friksjon mellom Goguryeo og Baekje, etter at Goguryeo angrep Daifang i 286 og Chaekgye sendte tropper for å komme Daifang til unnsetning. Chaekgye fortifiserte Wiryeseong, Achafestningen og Sa-seong for å forsvare Hanelva og området rundt mot ventede angrep.
I 298 ble Baekje invadert av Maek-in (맥인, 貊人, trolig Dongye) og Lelang-kommanderiet, og Chaekgye ble drept.
Datamigrering
Datamigrering er prosessen med å flytte data mellom datafiler eller -systemer. Flyttingen gjøres ofte på bakgrunn av oppgraderinger eller utskiftninger av systemer, og kan i flere tilfeller være svært komplekse og tidkrevende. En slik migrering innebærer ofte flere faser, der planleggingsfasen er svært viktig for å ivareta dataintegritet, samt unngå tap av data i overføringen eller duplikater.
Homer A. Jack
Homer A. Jack (født 19. mai 1916, død 5. august 1993) var en amerikansk prest innen unitarisk universialisme, pasifist og sosial aktivist som var med og grunnla Congress of Racial Equality og National Committee for a Sane Nuclear Policy (SANE).
Oppvekst og utdannelse
Jack var det eneste barnet til to foreldre som var aktive sosialister og fritenkere. Besteforeldrene hans hadde flyttet til USA fra Sentral- og Øst-Europa for å unnslippe undertrykkelse og fattigdom. Han møtte Esther Rhys Williams på Munroe High School på begynnelsen av 1930-tallet, og de giftet seg i 1939. Sammen fikk de to barn. Ekteskapet endte i skilsmisse på begynnelsen av 70-tallet.
I 1940 tok han en Ph.D. i biologi ved Cornell University, og bestemte seg for å gå inn i det unitariske presteskapet. I 1944 gikk han ut fra Meadville Theological School i Chicago.
Virke
I Chicago ledet Jack demonstrasjoner og annet arbeid for å forhindre USA fra å gå inn i andre verdenskrig. Han jobbet også mot rasesegregeringen. Han var bidro til publikasjonen No-War News og Fellowship of Reconciliation og var med på å organisere en antikrigs sit-in i 1942 og anti-segregasjonsaksjonen Journey of Reconciliation.
Fra 1942 til -42 jobbet han som unitarisk prest i Lawrence, Kansas, hvor han protesterte mot Lawerences syn på svarte og arbeiderretter. Han ledet Chicago Council Against Racial and Religious Discrimination fra 1943 til 1948, før han i perioden 1948 til 1959 var prest for den unitariske menigheten i Evanston, Illinois.
Jack var med på å grunnlegge, og var direktør for American Committee on Africa fra 1959 til 1960, var medgrunnlegger og direktør for Congress of Racial Equality og National Committee for a Sane Nuclear Policy (SANE) fra 1960 til 1964, og ledet avdelingen for sosialt ansvar i Unitarian Universalist Association i Boston fra 1964 til 1970. Fra 1956 og fram til Martin Luther King jr.s død, jobbet King og Jack periodevis sammen. Fra 1970 til 1983 var han generalsekretær for World Conference of Religions for Peace i New York. Samtidig, fra 1973 til 1984, ledet han Non-Governmental Organization Committee on Disarmament i FN-hovedkvareret, og han var sentral da FN vedtok en deklarasjon om å gjøre slutt på alle former for diskriminering basert på religion i 1981. Han giftet seg også på nytt, nå med den tyske kvekeren Ingebord Belk.
I 1984 begynte han å jobbe som prest igjen, denne gangen i Winnetka, Illinois. Denne jobben hadde han fram til 1989, samme år som han ble tildelt Niwano-prisen for arbeidet sitt med menneskerettigheter, nedrustning av konvensjonelle- og atomvåpen og interreligiøst samarbeid.
Svartoropendola
Svartoropendola (Psarocolius guatimozinus) er en fugl i trupialfamilien.
Brummen
Brummen er en kommune i provinsen Gelderland i det østlige Nederland. Kommunen hadde 0 innbyggere i. Foruten Brummen består kommunen av tettstedene Broek, Cortenoever, Empe, Hall, Leuvenheim, Oeken, Tonden og Voorstonden.
Saint Lucia under Sommer-OL 1996
Saint Lucia under Sommer-OL 1996. Seks sportsutøvere, fem menn og en kvinne, fra Saint Lucia deltok i to sporter, friidrett og seiling under Sommer-OL 1996 i Atlanta. Det var første gangen som Saint Lucia deltok i et sommer-OL, de vant ikke noen medaljer. Friidrettsutøveren Michelle Baptiste var landets flaggbærer under åpningsseremonien.
Peter Weingartner
Peter Weingartner (født 14. juni 1913 i Putinci i Jugoslavia, død 13. desember 1945 i Hameln i Tyskland) var en jugoslavisk kollaboratør med Nazi-Tyskland. Han var tilknyttet Waffen-SS og hadde graden Hauptscharführer. Fra 1943 var han fangevokter i konsentrasjonsleiren Auschwitz.
Weingartner ble etter krigen dømt til døden og henrettet for krigsforbrytelser.
Biografi
Weingartner var snekker av yrke. Han avtjente sin ni måneder lange militærtjeneste i den jugoslaviske hæren i 1935. Deretter arbeidet han som snekker. Fra 12. mars 1941 – og dermed under det tyske angrepet på Jugoslavia – tilhørte Weingartner igjen den jugoslaviske armé.
Etter det tyske angrepet havnet Weingartner i krigsfangenskap, men tyskerne slapp ham raskt fri.
I slutten av 1942 ble han innkalt til Waffen-SS og gjennomgikk tre måneders utdannelse til leirvakt. Frem til 22. november 1943 tilhørte Weingartner vaktkompaniene i KZ-Auschwitz. Han kom senere til å tjenestegjøre som Blockführer (brakkesjef) i kvinneleiren i Auschwitz-Birkenau, og utførte telefontjeneste. I desember 1944 var han fangevokter for over 1000 kvinnelige fanger i ytrekommando Weber, der fangene ble tvunget til å anlegge grøfter for elveregulering.
Ved evakueringen av Auschwitz-Birkenau i januar 1945 forlot også Weingartner leiren. Ikke lenge etter ble han Blockführer i Bergen-Belsen.
Den 15. april 1945 ble Bergen-Belsen befridd av britiske styrker, som i leiren fant drøyt 10 000 døde og omkring 60 000 overlevende. De ansatte i leiren fikk ordre om å begrave alle likene i massegraver. Weingartner ble pågrepet og forhørt av britisk militærpersonell. Den 17. september ble han og 44 andre tidligere leirvakter stilt for retten i Belsenprosessen i Lüneburg. Den 17. november forkynte domstolen sine dommer: Weingartner og ti andre ble dømt til døden ved henging.
Sammen med Josef Kramer, Irma Grese, Elisabeth Volkenrath, Juana Bormann, Fritz Klein, Franz Hössler, Karl Francioh, Franz Stofel, Anchor Pichen og Wilhelm Dörr ble Weingartner hengt den 13. desember 1945. Skarpretter var Albert Pierrepoint.
The Trooper of Troop K
The Trooper of Troop K er en amerikansk stumfilm fra 1917 regissert av Harry A. Gant.
Alfred Horne
Horne vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant tre og tapte to kamper i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
Frank Giering
Frank Giering, født 23. november 1971 i Magdeburg, død 23. juni 2010 i Berlin, var en tysk skuespiller.
Karriere
Giering studerte ved Filmuniversität Babelsberg Konrad Wolf i Potsdam. Her begynte han sin karriere som teaterskuespiller i på tidlig 1990-tall og fikk fort en rekke roller for tysk fjernsyn. I 1997 spilte han i to produksjoner for den østerrikske regissøren Michael Haneke, først fjernsynsfilmen Slottet og så Funny Games, som skulle bli hans internasjonale gjennombrudd. For rollen som én av to psykotiske mordere i Funny Games fikk han stor oppmerksomhet og spilte etter dette i en rekke filmer, for det meste i Tyskland og Østerrike.
Død
Giering ble funnet død i leiligheten sin i Berlin 23. nuni 2010. Giering hadde i lang strevet med psykiske lidelser og alkoholmisbruk.
Svibel
Svibel (Hyacinthus orientalis) kalles også hyasint. Det er en plante i aspargesfamilien.
Chocooropendola
Chocooropendola (Psarocolius cassini) er en fugl i trupialfamilien.
Svibel
Den er en flerårig urt med en stor løk. Det er fire–seks grunnstilte, linjeformede blader. Blomstene er blå, rosa eller hvite, 10–25 mm store med en sterk, søtaktig duft. De sitter 5–15 sammen i en klase på enden av en tykk stengel. Blomsterdekkbladene er vokst sammen nederst, men lenger opp sprer de seg.
Osmani internasjonale lufthavn
Osmani internasjonale lufthavn (Osmani International Airport) (bengali: ওসমানী আন্তর্জাতিক বিমানবন্দর ) er den tredje største internasjonale lufthavn i Bangladesh. Plassen opereres av luftfartsmyndighetene i landet, (Civil Aviation Authority, Bangladesh (CAAB)) og benyttes av Biman Bangladesh Airlines som tilfører flyplassen det meste av dens inntekter. . De private selskapene Novoair, United Airways og US-Bangla Airlines flyr innlenlands, til Dhaka. Størsteparten av passasjerene er utflyttede bengalere og deres etterkommere fra Sylhet som bor i Storbritannia.
Svibel
Planten vokser i enger og på steinete steder. Den vokser naturlig i nordlige Israel, Libanon, Syria og Tyrkia, men finnes forvillet andre steder i middelhavsområdet.
Cistus albidus
Cistus albidus er en eviggrønn busk i solrosefamilien.
Osmani internasjonale lufthavn
Historie
Flyplassen ble bygget mens Storbritannia styrte det indiske subkontinentet, delvis for å stoppe japansk aggresjon mot Burma. Den var tidligere kjent som «Sylhet Civil Airport», ble senere oppkalt etter general Osmani M. A. G. Osmani, en bengalsk frihetshelt fra Bangladesh' uavhengighetskamp.
Cistus albidus
Den har en tett vekst og blir 40–100 cm høy. Bladene er dekket av gråhvite hår. Blomstene er rosa med gule støvbærere. Den vokser i garrigue, lav maquis, åpen skog og på steinete steder, gjerne på kalkgrunn. Arten er utbredt på Den iberiske halvøy, Balearene, Korsika, Sardinia og i Italia, Marokko og Algerie.
Osmani internasjonale lufthavn
Historie
Flyplassen hadde opprinnelig bare innenrikstrafikk fra Biman Bangladesh Airlines som fløy fra Dhaka internasjonale lufthavn. Etter år med lobbyvirksomhet av bengalere bosatt i UK fikk flyplassen begrenset trafikk og ble satt i stand til å betjene middels store fly, som Airbus A310 som Biman opererte. Arbeidet ble fullført i oktober 2002 og flyplassen fikk status som internasjonal lufthavn. Likevel, den oppfylte ikke internasjonale standarder på grunn av visse mangler: instrument landing system, rullebanebelysning og for kort rullebane.
3. november 2002 kom første fly fra utlandet, Bimans light BG020 fra Kuwait via Abu Dhabi mellemlandet med 215 passasjerer underveis til Dhaka. For en kort periode opererte Biman en direkte rute fra London, men sviktende trafikk gjorde at passasjerer måtte fly via Dhaka. I 2004 begynte arbeidene med banelysene og forlengelse av rullebanen for å kunne ta imot bredbuksfly.
Rødungen
Rødungen kan vise til:
Plynlimon
Plynlimon (walisisk: Pen Pumlumon Fawr) er den høyeste fjelltoppen i den walisiske fjellkjeden Cambrian Mountains.
Området er det største vannskillet i Wales og Storbritannias lengste elv, Severn, har sitt utspring i fjellet. Også elvene Wye og Afon Rheidol har sine kilder her.
Welsh Wildlife Trusts arbeider med å sikre området som et «levende landskap». Gjennom år med gjennomstrømning av vann i området har medført i et redusert biologisk mangfold, erosjon av den torvbestandige jordsmonnet og en økende drenering. Det blir antatt av noen at dette har bidratt til økt flom i nedenforliggende områder, uten at dette kan fastslås med sikkerhet. Som det meste av det walisiske høylandet, har også mer intensivt bruk av landskapet har ført til et betydelig tap av biologisk mangfold, hvor en rekke habitat enten er blitt borte eller er blitt sterkt redusert. Den store sauebestanden har også endret jordmonnet.
Pumlumon-området er også viktig for fuglebestanden, særlig myrhauk, dvergfalk, jordugle, og orrfugl.
Borghild Johannessen
Borghild Johannessen (født 14. desember 1884 i Bergen, død 14. oktober 1972 i Oslo) var en norsk skuespillerinne, sangerinne og danserinne.
Familie
Borghild Johannessen var datter av skuespillerne Berent Johannessen og Laura Elvig, og søster av skuespiller Svanhild Johannessen. Hun ble 20. november 1915 gift med skuespiller og kollega ved Trondhjems Nationale Scene Thoralf Klouman, og sammen var de foreldre til pianisten og underholdningskomponisten Carsten Klouman og skuespilleren Wenche Klouman.
Liv og virke
Borghild Johannessen var tidlig i karrieren knyttet til Grønland Folketeater (Folketeatret) og Fahlstrøms Theater. Begge disse teatrene ble drevet av ekteparet Fahlstrøm. Etter at Fahlstrøms Theater ble nedlagt i 1911, søkte hun seg til Trondhjems Nationale Scene. Fra januar 1917 var hun igjen å se i Kristiania, og denne gang på Centralteatret.
Triumph (1917)
Triumph er en amerikansk stumfilm fra 1917, regissert av Joe De Grasse.
Handling
Når Nell ankommer storbyen i håp om å begynne med teater, tiltrekker hun seg snart oppmerksomheten til scene-sjef David Montieth, som til slutt gir henne hovedrollen i et nytt skuespill - med forventninger om at han til gjengjeld skal bli begunstiget med hennes kjærlighet. Nell har imidlertid forelsket seg i dramatikeren Paul Neihoff. Men på ettermiddagen kort tid før Broadway-showet deres skal åpne for aller første gang, får Montieth vite om Nells spirende romantikk og han avbryter derfor hele showet før det har begynt.
Nell reiser straks til Montieths leilighet for å trygle ham om å åpne showet deres igjen. Han samtykker, etter å ha satt Nells jomfrudom som prisen for hennes ønsker. Men senere knivstikker Nell ham, og hun skynder seg deretter til Neihoffs leilighet. Dramatikeren ber henne gå på teatret for å opptre som om ingenting har skjedd. Han skriver et brev som tilstår at det var han hadde myrdet manageren, før han tar en overdose av et stoff og dør kort tid senere.
VM i friidrett 1983 – Sleggekast menn
Øvelsen Sleggekast herrer ved VM i friidrett 1983 ble avholdt i Helsingfors, Finland med kvalifisering den 8. august og finalen den 9. august.
MS «Wind Solution»
MS «Wind Solution» er en motorferge bygget i Danmark. Fergen har siden ombygningen i 2008/2009 utført i Tallinn og Fredericia vært brukt som innkvartering for bygging av offshore vindparker. Hennes søsterskip er MS «Bohus». I tiden 1983 - 1985 trafikkerte hun ruten Moss - Fredrikshavn som MS «Stena Nordica».
Tramteatrets siste sang
Tramteatrets siste sang er en radiodokumentar som gikk på NRK-programmet Radiodokumentaren. Denne dokumentaren forteller Tramteatrets historie fra 70-tallet og 80-tallet. Den ble laget i Chateau Neuf torsdag den 3. mars 2011 med publikum. Her spilte teatret også sin avskjedskonsert hvor en av sangene var deres siste sang «Så lenge verden består». Radiodokumentaren var av Line Alsaker, Teknisk regi av Merete Antonsen og konsulent Kari Hesthamar. Line Alsaker sa at det var nok penger til å lage bok om Tramteatret. En av dem som snakket om teatret var Ivar Køhn.
Kristian Berg Jåtten
Kristian Berg Jåtten (født 1990) er en norsk skuespiller fra Vestre Åmøy. Han er utdannet ved The New York Conservatory for Dramatic Arts (2010 – 2013).
Berg Jåtten har tidligere vært engasjert ved Rogaland Teater, blant annet i rollen som Mowgli i Jungelboken 2099.
Han er fast ansatt ved Den Nationale Scene i Bergen. I januar 2020 ble han tildelt Bergen Teaterforenings pris Rampeløkten.
Alværn i Lavik
Alværn i Lavik i Høyanger er opprinnelig en fogdegård fra 1700-tallet. Deler av hovedhuset sto opprinnelig i Bjordal og var bygget av fogden Ananias Christoffer Harberg. Hans datter giftet seg med etterfølgeren Simon Hansen og hun arvet eiendommen Alværn. De flyttet huset fra Bjordal til Alværn rundt 1773.
Kristian Berg Jåtten
Fra 2006 til 2008 bodde Berg Jåtten i Oman.
Alværn i Lavik
Alværn var hjemmet til eidsvollsmannen Ole Elias Holck (1774-1842). Han giftet seg i 1812 med fogdedatteren Karen Sophie Hansen, og de overtok Alværn. Gården gikk ut av familien Holcks eie i 1899 til Bjørn Eriksen Fjærestad, hvis barnebarn i dag eier eiendommen. I en periode var Alværn husmorsskole. Alværn er fredet av Riksantikvaren og ble satt i stand i forbindelse med Grunnlovsjubileet 1814-2014.
EVS
EVS kan vise til:
The Guest
The Guest er et musikkalbum med Ingrid Olava. Albumet ble utgitt den 15. februar 2010. For albumet vant Olava Spellemannprisen 2010 i klassen kvinnelig artist. Hun var også nominert i klassene tekstforfatter og populærkomponist.
Linjeforeningen for Elektro og Data
Linjeforeningen for elektro og data ved Universitetet i Stavanger, oftest kalt LED, er en linjeforening ved Universitetet i Stavanger (UiS). Linjeforeningen er til for studentene tilknyttet Institutt for data- og elektroteknikk (IDE). Alle studenter som studerer datatektnologi eller automatisering og elektronikkdesign på bachelor ved UiS kan bli medlem.
Formål
Formålet med foreningen er å skape et aktivt, sosialt og lærerikt miljø for studentene ved Institutt for data- og elektroteknikk ved Universitetet i Stavanger.
Historie
LED ble stiftet 23. januar 2014 av en gjeng ivrige studenter som ønsket et bedre miljø for studentene ved Institutt for data- og elektroteknikk ved UiS. Det har tidligere eksistert en linjeforening ved Institutt for data- og elektroteknikk ved navnet FEST, denne foreningen hadde vært inaktiv over flere år når LED ble opprettet. Det er også vanskelig å si noe om alderen på FEST, da dokumentasjon på denne foreningen er vanskelig å finne. FEST var også kun for Elektrostudenter.
Fra 15. februar 2022 er linjeforeningen ledet av Joar Dale Landa.
Bodø og Omegn Idrettsforening
Bodø og Omegn Idrettsforening (B.&O.I. eller B&OI) er en idrettsforening og allianseidrettslag fra Bodø, Nordland. Klubben driver med idrettene orientering, turn, cheerleading og friidrett, i tillegg til en inaktiv langrennsgruppe. Klubben arrangerte NM i orientering i 2016.
Historie
Klubben ble stiftet 14. desember 1894 og er en av Bodøs eldste idrettslag, og drev da kun med langrenn. Fra gammelt av, da Bodø var en liten handelsby omkranset av små landsbyer, holdt B&OI til i byen. Andre skiklubber da var FK Bodø/Glimt, som også holdt til i sentrum, IK Junkeren, fra Rønvika, og Innstrandens IL, som holdt til i området Mørkved, Hunstad, Bertnes og Støver.
Etter hvert kom nye idretter med i klubben, og i 1993 ble det bestemt av B&OI skulle bli et allianseidrettslag. Denne alliansen består av orienteringsgruppa, turngruppa, friidrettsgruppa, skigruppa, og allianseidrettslaget. Disse fem blir tilsammen B&OI-alliansen. De egne idrettene har egne lover og økonomi, men allianseidrettslaget er eier og forvalter av eiendommene klubbhuset, Skihytta og Hammarlibua, medeier i Mørkvedhallen BA og AL Bodømarkas venner. Allianselaget var tidligere også medeier i Bestemorstua BA. Allianseidrettslaget eier også logo, klubbfarger, den gamle premiesamlingen, samt retten til utdeling av hedersmedalje og æresmedlemskap.
Det runde bord
Det runde bord er kong Arthurs berømte bord i de arthurianske legendene. Ved dette bordet samlet han sine riddere. Som navnet antyder hadde bordet ingen ende, noe som viser til at alle som satt ved det hadde lik status. Bordet ble første gang beskrevet av forfatteren Wace, som støttet seg på eldre Arthur-fortellinger. Symbolismen i det runde bordet ble utviklet over tid, og ved slutten av 1100-tallet hadde det kommet til å representere ridderorden knyttet til Arthurs hoff, ridderne av det runde bord.
Historie
Det runde bordet opptrer for første gang i Waces diktfortelling Roman de Brut, en tilpasning av Geoffrey av Monmouths Historia Regum Britanniae på normannisk, fullført i 1155. Wace skrev at Arthur fikk lagd det runde bord for å forhindre kranglinger blant sine riddere, ingen av dem ville akseptere en lavere posisjon enn noen av de andre.
Layamon utvidet fortellingen da han tilpasset Waces verk til mellomengelske Brut tidlig på 1200-tallet, og skrev at kranglingen mellom Arthurs vasaller ført til vold ved en fest ved Yuletide, juletider. Som svar bygget en tømmermester fra Cornwall et enormt bord for å forhindre ytterligere stridigheter.
Wace hevder at han ikke var kilden til det runde bord; både han selv og Layamon krediterte isteden bretonere. En del moderne historikere tviler på denne påstanden, mens andre mener den kan være riktig. Det er en del likheter mellom skribentenes beskrivelser av det runde bordet og en nedtegnet skikk i keltiske fortellinger hvor krigerne sitter i en sirkel rundt kongen eller høvdingen, i en del tilfeller krangler de over rekkefølgen i rangorden, som hos Layamon.
Selv om det runde bord i seg selv ikke er nevnt før Wace er konseptet om at Arthur har et legendarisk hoff bestående av mange kjente krigere langt eldre. Geoffrey av Monmouth hevdet at etter å ha etablert fred over hele Britannia økte Arthur «sitt personlige følge ved å invitere meget framragende menn fra fjerne kongedømmer». Ridderskapets regler, som var så viktige i senere middelalderromanser, er tilstede ettersom Geoffrey sier at Arthur etablerte «slik en regel om høviskhet i sin husholdning at han inspirerte folk langt unna til å etterligne ham». Lenge før Geoffrey var Arthurs hoff godt kjent hos walisiske historiefortellere. I romansen om Culhwch og Olwen, nedskrevet en gang rundt 1100, påkaller hovedfiguren Culhwch navnene til 225 enkeltpersoner som er tilknyttet Arthur. Faktisk ble Arthurs berømmelse såpass framtredende i den walisiske tradisjonen at i de senere tilleggene til de walisiske triadene begynte den faste frasen «Arthurs hoff» å avløse den tidligere frasen «Øya Britannia». Selv reglene for ridderskap og høviskhet er av avgjørende betydning for senere middelalderromanser på det europeiske fastlandet som handlet om det runde bord, er det hovedsakelig fraværende i det eldre walisiske materialet. En del avsnitt i Culhwch og Olwen synes å bebude det, eksempelvis når Arthur forklarer ethos, etikken, ved sitt hoff: «vi er adelige så lenge som vi er etterspurt; desto større bytte kan vi gi, det større er vår adelskap, berømthet og ære.»
Selv om det ikke opptrer noe rundt bord i de tidlige walisiske tekstene er Arthur assosiert med ulike enheter i husholdningen. Den tidligste av disse er sankt Carannogs mystiske flytende alter i denne helgenens 1100-talls Vita (helgenbiografi); i fortellingen har Arthur funnet alteret og forsøkte uten hell å benytte det som et bord, og ga det da tilbake til Carannog i bytte mot at helgenen fjernet fra landet en geskjeftig drage.
Arthurs møbler figurer i lokale topografisk folkeminne over hele Britannia så tidlig som på 1100-tallet og hvor ulike landemerker har fått navn etter legenden: «Arthur's Seat» (Arthurs sete), «Arthur's Oven» (Arthurs komfyr) og «Arthur's Bed-chamber» (Arthurs soverom). En jordhaug ved Eamont Bridge i nærheten av Penrith, Cumbria er kjent som Kong Arthurs runde bord i Cumbria Det fortsatt synlige romerske amfiteateret ved Caerleon har også blitt knyttet til det runde bord.
I 2010 ble det som følge av en arkeologisk oppdagelse av en romerske ruin ved Chester hevdet av en del skribenter at Chesters romerske amfiteater var en sann prototype av det runde bord, men English Heritage, som fungerte som konsulenter for en dokumentar for History Channel, hvor dette ble påstått, erklærte at det fantes absolutt ingen arkeologisk grunnlag for denne påstanden.
Senere utvikling
Det runde bord fikk nye dimensjoner i romansene på slutten av 1100- og begynnelsen av 1200-tallet hvor det ble et symbol på den berømte ridderorden som blomstret rundt kong Arthur. I Robert de Borons Merlin, skrevet en gang på 1190-tallet, skapte trollmannen Merlin den runde bord i en etterligning av bordet som ble benyttet under den siste nattverd og av bordet til Josef fra Arimateas hellige gral. Dette bordet, her gjort for Arthurs far Uther Pendragon framfor Arthur selv, har tolv seter og kun et tomt sete for å markere Judas Iskariots forræderi. Dette setet må forbli tomt inntil den ridderen som har framskaffet gralen kommer. Didots Perceval, et manuskript som er oppkalt etter eieren, samleren A. F. Didot, er en fortsettelse i prosa av Roberts verk. Det tar opp det samme temaet, og ridderen Percival setter seg i setet og således innlederen søkingen på gralen.
Prosasyklusene på 1200-tallet, Prosa-Lancelot og Postvulgate-syklusen, har ytterligere tilpasset de høviske egenskapene til det rundet bordet. Her er det den perfekte ridderen Galahad framfor Percival som tar det tomme setet, nå kalt for «Siege Perilous». Galahads ankomst markerer begynnelsen på letingen etter gralen foruten også slutten på den arthurianske tidsalder. I disse verkene er det runde bord eid av kong Leodegrance av Cameliard etter Uthers død. Arthur arvet bordet da han giftet seg med Leodegrances datter Guinevere. Andre versjoner behandler det runde bord annerledes, eksempelvis de italienske Arthur-verkene som ofte skilte mellom «det gamle bord» fra Uthers tid, og Arthurs «nye bord».
Det runde bordets ridderturneringer
I løpet av middelalderen ble en festival kalt for det runde bord feiret over hele Europa i en etterligning av Arthurs hoff. Disse hendelsene ble feiret med ridderturneringer, dans og fest, og i en del tilfeller deltok ridderne med navnene til Arthurs kjente riddere. De tidligste av disse ble holdt på Kypros i 1223 for feire at en person ble slått til ridder. Runde bord-festivaler var populære i ulike europeiske land gjennom hele middelalderen og ble ved enkelte tilfeller svært omfattende. René I av Anjou fikk faktisk reist et eget arthuriansk festning for sitt runde bord i 1446.
En gjenstand kjent som «Det runde bord i Winchester», en stort bordplate som henger i borgen Winchester Castle har navnene til de forskjellige ridderen til Arthurs hoff, og ble antagelig bygd for en ridderturnering ved en rund bord-festival. Det nåværende malingsarbeidet er av senere dato og ble gjort på ordre av kong Henrik VIII av England for tysk-romerske keiser Karl Vs statsbesøk i 1522, og det avbilder Henrik selv sittende i Arthurs sete under en Tudorrose. Bordet selv er betydelig eldre; dendrokronologi har kalkulert datoen for konstruksjon til mellom 1250 og 1280 — det vil si under tiden til Edvard I — med tømmer som var felt over en periode på flere år.
Edvard I var selv entusiast interessert i mytene om kong Arthur og deltok ved minst fem runde bord-festivaler, og var selv vert for en i 1299, noe som kan ha vært foranledningen for at Winchester-bordet ble bygget. Martin Biddle, fra en undersøkelse av Edvards finansielle redegjørelser, knytter det isteden til en turnering som Edvard hold i nærheten av Winchester den 20. april 1290 for å markere forlovelsen til en av sine døtre.
Tuberaceae
Tuberaceae er en gruppe sopper. Flere av artene er ettertraktede matsopper, spesielt innen slekten ekte trøfler (Tuber).
Charles Brooker
Charles Brooker (født 25. mars 1932) canadisk ishockeyspiller som deltok i de olympiske vinterleker 1956 i Cortina d'Ampezzo.
Brooker vant en olympisk bronsemedalje i ishockey under vinter-OL 1956 i Cortina d'Ampezzo. Han var med på det canadiske ishockeylaget som kom på tredjeplass i turneringen bak Sovjetunionen og USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant tre og tapte to kamper i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
The Trouble Buster
The Trouble Buster er en amerikansk stumfilm fra 1917, regissert av Frank Reicher.
Handling
Kort tid etter ankomst til USA dør den rumenske immigranten Franz Libelt, og etterlater seg den lille datteren Michelna foreldreløs. I USA blir den lille jenta snart venn med den jevnaldrene avis-selgeren Blackie Moyle, som inviterer henne hjem til seg, som er en stor piano-boks på et ledig område.
Michelna klipper snart håret sitt, kler seg ut som en gutt, og forandrer navnet sitt til Mike. Når Blackie blir fullstendig blind samtidig som han beskytter jenta mot en kjeltring, blir Mike tvunget til å finne en måte å tjene nok penger til dem begge på.
Amazonoropendola
Amazonoropendola (Psarocolius bifasciatus) er en fugl i trupialfamilien.
Rødungen (Ål)
Rødungen er en innsjø i Ål kommune i Viken, like ved grensa til Hol. Den ligger 1 022 moh. og har et areal på 5,04 km². Sjøen er regulert til vannkraftproduksjon og er magasin for Hol I kraftverk.
Amazonoropendola
Arten er spesielt utbredt i Brasil.
Underarter
Det finnes tre underarter av amazonoropendola :
Saturn Girl
Saturn Girl (Imra Ardeen) er en fiktiv superhelt fra DC Comics. Hun ble skapt av Otto Binder og Al Plastino og hadde sin første opptreden i Adventure Comics nr. 247 (1958). Saturn Girl er en talentfull telepat fra det 30. århundre. Hun er en av grunnleggerne av Legion of Super-Heroes. Navnet hennes kommer av hjemverdenen hennes, Titan, som er Saturn's største måne.